Document ID: 31993R1347

ΚΑΝΟΝΙΣΜΟΣ (ΕΟΚ) αριθ. 1347/93 ΤΗΣ ΕΠΙΤΡΟΠΗΣ της 1ης Ιουνίου 1993 για την τροποποίηση του κανονισμού (ΕΟΚ) αριθ. 1729/92 για τις λεπτομέρειες εφαρμογής του ειδικού καθεστώτος για τον εφοδιασμό των Καναρίων Νήσων με προϊόντα των τομέων των αυγών και του κρέατος των πουλερικών, όσον αφορά τις προβλέψεις για τον εφοδιασμό
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (1), όπως τροποποιήθηκε από τον κανονισμό (ΕΟΚ) αριθ. 3714/92 της Επιτροπής (2), και ιδίως το άρθρο 3 παράγραφος 4,
Εκτιμώντας:
ότι ο κανονισμός (ΕΟΚ) αριθ. 1729/92 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 156/93 (4), καθόρισε στο παράρτημα Ι, τις ποσότητες του προβλεπομένου ισοζυγίου εφοδιασμού σε προϊόντα των τομέων των αυγών και του κρέατος των πουλερικών οι οποίες επωφελούνται της εξαίρεσης από την εισφορά κατά την εισαγωγή εφόσον προέρχονται από τρίτες χώρες ή της κοινοτικής ενίσχυσης-
ότι, μετά από την πρώτη εμπειρία, πρέπει να τροποποιηθούν οι ποσότητες αυτές για να καλυφθούν κατά τρόπο ικανοποιητικό οι ανάγκες των τομέων των αυγών και του κρέατος πουλερικών-
ότι, επειδή οι ποσότητες αυτές έχουν ξεπερασθεί στο πλαίσιο των αιτήσεων που υποβλήθηκαν στις αρμόδιες αρχές κατά τη διάρκεια των πέντε εργάσιμων ημερών του Μαΐου 1993, μπορούν να εκδοθούν πιστοποιητικά για τις αιτήσεις οι οποίες αρχικά είχαν απορριφθεί-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αυγών και Κρέατος Πουλερικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα Ι του κανονισμού (ΕΟΚ) αριθ. 1729/92 αντικαθίσταται από το παράρτημα του παρόντος κανονισμού.
Άρθρο 2
Τα πιστοποιητικά τα οποία δεν εκδόθηκαν τη δέκατη εργάσιμη ημέρα του Μαΐου 1993 επειδή οι μέγιστες διαθέσιμες ποσότητες είχαν ξεπερασθεί, μπορούν να εκδοθούν, κατ' εξαίρεση, από την έναρξη ισχύος του παρόντος κανονισμού.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Ιουνίου 1993.

Labels: 3
17
18